**ПРОЕКТ !**

**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА УСЛОВИЯТА И РЕДА ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦА В ОБЩИНСКИТЕ ДЕТСКИ ГРАДИНИ НА ТЕРИТОРИЯТА НА ОБЩИНА ГАБРОВО**

**§ 1. В РАЗДЕЛ I „ОБЩИ ПОЛОЖЕНИЯ“ се правият следните изменения:**

1. **текста в чл. 2, ал. 5 се изменя, както следва:**

„**(5)** Предучилищното образование е задължително от учебната година, която е с началото в годината на навършване на 4 годишна възраст на детето.“;

1. **текста в чл. 3, ал. 2 се изменя, както следва:**

**„(2)** втора подготвителна възрастова група – 4-5 годишни“;

1. **в чл. 3 се създава нова ал. 5 със следния текст:**

**“(5)** Задължителното предучилищно образование се осъществява във втора, трета и четвърта подготвителна възрастова група.“;

1. **текста в чл. 4, ал. 2 се изменя и допълва както следва:**

„**(2)** При недостатъчен брой за сформиране на отделна група от деца в съответната възрастова група (първа, втора подготвителна, трета подготвителна и четвърта подготвителна) в детските градини може да се сформират разновъзрастови (смесени) групи.“

**§ 2. В РАЗДЕЛ II „КАНДИДАТСТВАНЕ ЗА ПРИЕМ“ се правят следните изменения:**

1. **текста в чл. 13, ал. 2 се допълва и придобива следния вид:**

„**(2)** Родителите/настойниците на деца, подлежащи на задължителна подготовка на 4, 5 и 6 г. подават, в срок до 30 август, само заявление по образец, копие на удостоверение за раждане на детето и оригинал за сверяване на данните;“

**§ 3. В РАЗДЕЛ IV „ЗАПИСВАНЕ“ се правят следните изменения:**

1. **текста в чл. 24, ал. 1 се допълва, както следва:**

**„(1)** Децата във втора, трета и четвърта подготвителни възрастови групи, непосещавали детски градини, се приемат в детски градини, които организират задължително предучилищно образование, в които има свободни места.“

**§ 4.** Наредба за изменение и допълнение на Наредба за условията и реда за записване, отписване и преместване на деца в общинските детски градини на територията на община Габрово влиза в сила, считано от …….2021 г.